CELEX: 32021R1948
Language: sk
Date: 2021-11-10 00:00:00
Title: Vykonávacie nariadenie Komisie (EÚ) 2021/1948 z 10. novembra 2021 o spôsobe zaznamenávania vrátenia DPH nezdaniteľným osobám a zdaniteľným osobám, pokiaľ ide o činnosti oslobodené od dane, na účely nariadenia Európskeho parlamentu a Rady (EÚ) 2019/516 o harmonizácii hrubého národného dôchodku v trhových cenách (nariadenie o HND) a o zrušení rozhodnutia Komisie 1999/622/ES, Euratom a nariadenia Komisie (ES, Euratom) č. 116/2005 (Text s významom pre EHP)

11.11.2021   
               
               
                  SK
               
               
                  Úradný vestník Európskej únie
               
               
                  L 398/4
               
            
         VYKONÁVACIE NARIADENIE KOMISIE (EÚ) 2021/1948
         z 10. novembra 2021
         o spôsobe zaznamenávania vrátenia DPH nezdaniteľným osobám a zdaniteľným osobám, pokiaľ ide o činnosti oslobodené od dane, na účely nariadenia Európskeho parlamentu a Rady (EÚ) 2019/516 o harmonizácii hrubého národného dôchodku v trhových cenách (nariadenie o HND) a o zrušení rozhodnutia Komisie 1999/622/ES, Euratom a nariadenia Komisie (ES, Euratom) č. 116/2005
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/516 z 19. marca 2019 o harmonizácii hrubého národného dôchodku v trhových cenách, ktorým sa zrušuje smernica Rady 89/130/EHS, Euratom a nariadenie Rady (ES, Euratom) č. 1287/2003 (nariadenie o HND) (1), a najmä na jeho článok 5 ods. 3,
         keďže:
         
                     (1)
                  
                  
                     Spôsob zaznamenávania vrátenia DPH je jednou zo záležitostí určených v delegovanom nariadení Komisie (EÚ) 2020/2147 (2) o zozname záležitostí, ktorými sa má zabezpečiť spoľahlivosť, úplnosť a porovnateľnosť údajov o hrubom národnom dôchodku (ďalej len „HND“) a ktoré sa majú riešiť v jednotlivých cykloch overovania.
                  
               
                     (2)
                  
                  
                     Aby boli údaje o HND spoľahlivé, úplné a porovnateľné, treba objasniť vymedzenie spôsobu zaznamenávania vrátenia DPH nezdaniteľným osobám a zdaniteľným osobám, pokiaľ ide o činnosti oslobodené od dane.
                  
               
                     (3)
                  
                  
                     Agregáty HND a ich zložky by mali byť porovnateľné vo všetkých členských štátoch a mali by byť v súlade s príslušným vymedzením pojmov a účtovnými pravidlami Európskeho systému účtov 2010 (ďalej len „ESA 2010“) (3).
                  
               
                     (4)
                  
                  
                     Rozhodnutie Komisie 1999/622/ES, Euratom (4) a nariadenie Komisie (ES, Euratom) č. 116/2005 (5) by sa preto mali zrušiť.
                  
               
                     (5)
                  
                  
                     V smernici Rady 2006/112/ES (6) sa používajú pojmy zdaniteľná osoba, nezdaniteľná osoba a činnosti oslobodené od dane, ktoré by sa mali použiť aj na účely tohto aktu.
                  
               
                     (6)
                  
                  
                     V ESA 2010 sa spôsob zaznamenávania vrátenia DPH nezdaniteľným osobám a zdaniteľným osobám, pokiaľ ide o činnosti oslobodené od dane, výslovne nešpecifikuje.
                  
               
                     (7)
                  
                  
                     Opatrenia uvedené v tomto nariadení sú v súlade so stanoviskom Výboru pre Európsky štatistický systém uvedeného v článku 8 nariadenia (EÚ) 2019/516,
                  
               PRIJALA TOTO NARIADENIE:
         
            Článok 1
            
               1.   Pri zostavovaní agregátov národných účtov na účely nariadenia (EÚ) 2019/516 sa vrátenie DPH, ktorá bola zaplatená pri nákupoch, nezdaňovaným osobám alebo zdaňovaným osobám, pokiaľ ide o činnosti oslobodené od dane, zaznamenáva v ESA 2010 ako ostatné bežné transfery (D.7) alebo kapitálové transfery (D.9), a nie ako odpočítateľná DPH.
            
            
               2.   Na účely odseku 1 má pojem „zdaniteľná osoba“ význam, ktorý vyplýva z článkov 9 až 13 smernice 2006/112/ES, a pojem „činnosti oslobodené od dane“ sa chápe ako činnosti uvedené v článkoch 132 až 137 uvedenej smernice.
            
         
         
            Článok 2
            Rozhodnutie 1999/622/ES, Euratom a nariadenie (ES, Euratom) č. 116/2005 sa zrušujú.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. novembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 91, 29.3.2019, s. 19.
         
            (2)  Delegované nariadenie Komisie (EÚ) 2020/2147 z 8. októbra 2020, ktorým sa dopĺňa nariadenie Európskeho parlamentu a Rady (EÚ) 2019/516 tým, že sa určuje zoznam záležitostí, ktoré sa majú riešiť v jednotlivých cykloch overovania (Ú. v. EÚ L 428, 18.12.2020, s. 9).
         
            (3)  Nariadenie Európskeho parlamentu a Rady (EÚ) č. 549/2013 z 21. mája 2013 o európskom systéme národných a regionálnych účtov v Európskej únii (Ú. v. EÚ L 174, 26.6.2013, s. 1).
         
            (4)  Rozhodnutie Komisie 1999/622/ES, Euratom z 8. septembra 1999 o spracovaní vrátených platieb DPH nezdaniteľným a zdaniteľným jednotkám za ich činnosti oslobodené od dane, s cieľom implementácie smernice Rady 89/130/EHS, Euratom o harmonizácii zostavenia hrubého národného produktu v trhových cenách (Ú. v. ES L 245, 17.9.1999, s. 51).
         
            (5)  Nariadenie Komisie (ES, Euratom) č. 116/2005 z 26. januára 2005 o spracovaní vrátenia platieb DPH nezdaniteľným osobám a zdaniteľným osobám, pokiaľ ide o činnosti oslobodené od dane na účely nariadenia Rady (ES, Euratom) č. 1287/2003 o zosúladení hrubého národného dôchodku v trhových cenách (Ú. v. EÚ L 24, 27.1.2005, s. 6).
         
            (6)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).